Babelscape/SREDFM huggingface dataset:
Στόβοι

Οι Στόβοι ήταν αρχαία πόλη της Παιονίας, που στη συνέχεια κατακτήθηκε από τους Μακεδόνες και αργότερα έγινε πρωτεύουσα της ρωμαϊκής επαρχίας της Δεύτερης Μακεδονίας ("Macedonia Salutaris" ή "Macedonia Secunda"). Σήμερα βρίσκεται κοντά στην πόλη Γκράντσκο της Βόρειας Μακεδονίας, πάνω στον άξονα που οδηγεί από το Δούναβη στο Αιγαίο Πέλαγος, και θεωρείται ο σημαντικότερος αρχαιολογικός χώρος στη χώρα. Η πόλη κτίστηκε στο σημείο όπου ο ποταμός Εριγώνας ενώνεται με τον Αξιό, κάτι που της προσέδωσε μεγάλη εμπορική και στρατηγική σημασία.
Λουκίλιος Βανίνι

Ο Λουκίλιος Βανίνι ("Lucilio Vanini", 19 Ιανουαρίου 1585 – 9 Φεβρουαρίου 1619) ήταν Ιταλός διανοητής και φιλόσοφος, που υπέγραφε τα έργα του ως Τζούλιο Τσεζάρε Βανίνι ("Giulio Cesare Vanini"). Υπήρξε ο πρώτος εγγράμματος υποστηρικτής της ιδέας ότι οι άνθρωποι εξελίχθηκαν από τους πιθήκους. Ακόμα, ήταν ένας από τους πρώτους διανοητές μετά την αρχαιότητα που θεώρησαν το Σύμπαν ως μία οντότητα που κυβερνάται από φυσικούς νόμους («νομολογικός ντετερμινισμός»).

Ο Βανίνι γεννήθηκε στο Ταουριζάνο, κοντά στο Λέτσε της Ιταλίας, και σπούδασε φιλοσοφία και θεολογία στη Ρώμη. Μετά την επιστροφή του στο Λέτσε μελέτησε φυσικές επιστήμες, ιδίως ιατρική και αστρονομία, σε συμπόρευση με το κλίμα της εποχής του, της Αναγεννήσεως. Παρόμοια με τον Τζορντάνο Μπρούνο, ο Βανίνι επέκρινε τον σχολαστικισμό.

Από τη Νάπολη ο Βανίνι εγκαταστάθηκε στην Πάντοβα, όπου του άσκησε ισχυρή επίδραση ο Αλεξανδριστής Πιέτρο Πομπονάτσι, τον οποίο αποκαλούσε «θεϊκό του δάσκαλο». Στην Πάντοβα μελέτησε νομικά και χειροτονήθηκε ιερέας. Στη συνέχεια όμως έζησε μία ζωή περιπλανήσεων στη Γαλλία, στην Ελβετία και στις Κάτω Χώρες, παραδίδοντας μαθήματα για βιοπορισμό, και διαδίδοντας αντιχριστιανικές απόψεις. Υποχρεώθηκε να καταφύγει στην Αγγλία το 1614, αλλά ακόμα και εκεί φυλακίστηκε στο Λονδίνο για «προσβολή της Εκκλησίας» επί 49 ημέρες.

Επιστρέφοντας στην Ιταλία, έκανε μία προσπάθεια να διδάξει στη Γένοβα, αλλά οδηγήθηκε και πάλι στη Γαλλία, όπου προσπάθησε να απαλλαγεί από τις υποψίες δημοσιεύοντας ένα βιβλίο κατά του αθεϊσμού, το "Amphitheatrum Aeternae Providentiae Divino-Magicum" (1615). Παρότι ο ορισμός του Θεού σε αυτό απηχεί ως ένα βαθμό πανθεϊστικές απόψεις, το βιβλίο εξυπηρέτησε τον άμεσο σκοπό του. Το ότι το βιβλίο αυτό δεν απηχούσε τις πραγματικές απόψεις του Βανίνι, γίνεται φανερό από το δεύτερο βιβλίο του, το "De Admirandis Naturae Reginae Deaeque Mortalium Arcanis" (Παρίσι 1616), το οποίο, αν και αρχικώς πιστοποιήθηκε από δύο διδάκτορες της Σορβόνης, αργότερα επανεξετάσθηκε και καταδικάστηκε.

Ο Βανίνι τότε εγκατέλειψε το Παρίσι, όπου παρέμενε στην υπηρεσία του Φρανσουά Μπασομπιέρ, και άρχισε να διδάσκει στην Τουλούζη. Εκεί, συνελήφθηκε τον Νοέμβριο του 1618 και, μετά από μία μακρά δίκη, καταδικάστηκε («για αθεϊσμό και μαγεία») να του κόψουν τη γλώσσα, να στραγγαλιστεί επάνω στην πυρά και μετά το σώμα του να καεί μέχρι που να γίνει στάχτη. Η ποινή εκτελέστηκε στις 9 Φεβρουαρίου 1619.
Βυλάζωρα

Τα Βυλάζωρα ήταν αρχαία παιονική πόλη της πρώιμης κλασσικής εποχής. Εντοπίζεται κοντά στο σημερινό χωριό Κνέζιε της Βόρειας Μακεδονίας. Δεν θα πρέπει να συγχέεται με την σημερινή πόλη Βέλες, που βρίσκεται σε απόσταση είκοσι χιλιομέτρων από αυτή.
Παγκόσμιο Πρωτάθλημα Συλλόγων 2001

Το Παγκόσμιο Πρωτάθλημα Συλλόγων 2001 (αγγλικά: "2001 FIFA Club World Championship") ήταν μια ποδοσφαιρική διοργάνωση της FIFA προγραματισμένη να διεξαχθεί στην Ισπανία το διάστημα μεταξύ 28 Ιουλίου - 12 Αυγούστου του 2001. Αυτή ακυρώθηκε εξαιτίας ενός συνδυασμού παραγόντων, κυρίως της κατάρρευσης της ISL, εμπορικού εταίρου της FIFA.
Νέιβι Πιερ

Το Νέιβι Πιερ (Navy Pier) είναι πολυχώρος αναψυχής και τουριστικός πόλος στην κέντρο του Σικάγο κατά μήκος των ακτών της λίμνης Μίσιγκαν και εκτείνεται σε απόσταση 1010 μέτρων. 
Το πάρκο σχεδιάστηκε από τον Daniel Burnham το 1909 με σκοπό να δημιουργηθεί ένας χώρος για εμπορικές και ναυτιλιακές ανταλλαγές. Πρωτολειτούργησε το 1916 ενώ κατά την διάρκεια του Α΄ και του Β’ Παγκοσμίου Πολέμου, χρησιμοποιήθηκε προσωρινά ως πολεμική βάση. Αργότερα, στέγασε για μικρό χρονικό διάστημα κτίρια του Πανεπιστημίου του Ιλλινόι (University of Illinois at Chicago).
Η αρχική ονομασία του ήταν Municipal Pier αλλά το 1927 μετονομάστηκε με την τωρινή του ονομασία ως φόρο τιμής στο ναυτικό που υπηρέτησε στη συγκεκριμένη περιοχή. 

Αξίζει να σημειωθεί ότι στο "Πιέρ Παρκ" (Pier Park), δηλαδή στο πάρκο αναψυχής που υπάρχει στο συγκεκριμένο χώρο, κατασκευάστηκε μια ρόδα η οποία ήταν η πρώτη στον κόσμο και είχε ύψος 45,7 μέτρα. Αυτή την σχεδίασε ο Φέρις (Ferris) και για αυτό φέρει και την ονομασία Ferris Wheel. Σήμερα στο Νέιβι Πιερ υπάρχουν: ένα σινεμά IMAX, αίθουσα θεάτρου, πάρκο αναψυχής, εστιατόρια, μαγαζιά, έχει ακόμα και το δικό του τραμ, ενώ στεγάζει πολλές πολιτιστικές εκδηλώσεις κατά τη διάρκεια του χρόνου.
Αυτοκράτορας της Αγίας Ρωμαϊκής Αυτοκρατορίας

Ο Αυτοκράτορας της Αγίας Ρωμαϊκής Αυτοκρατορίας (ιστορικά "Romanorum Imperator", «Αυτοκράτορας των Ρωμαίων», απαντάται και Άγιος Ρωμαίος Αυτοκράτορας) ήταν ο ηγεμόνας της Αγίας Ρωμαϊκής Αυτοκρατορίας. Από την απολυταρχία την εποχή της δυναστείας των Καρολιδών, ο τίτλος εξελίχθηκε σε εκλεγμένη μοναρχία από τους πρίγκιπες-εκλέκτορες. Μέχρι τον 15ο αιώνα ήταν απαραίτητο ο εκλεγμένος αυτοκράτορας να στεφθεί από τον Πάπα πριν αναλάβει τον αυτοκρατορικό τίτλο. Ο κάτοχος του τίτλου είχε την ηγεμονία του Βασιλείου της Γερμανίας και του Βασιλείου της Ιταλίας (Αυτοκρατορική Βόρεια Ιταλία). Θεωρητικά, ο Αυτοκράτορας ήταν "primus inter pares", πρώτος μεταξύ ίσων, αλλά πρακτικά ήταν τόσο ισχυρός όσο ο στρατός και οι συμμαχίες του.
Τυρίμμας

Ο Τυρίμμας ήταν σύμφωνα με τον Ευσέβιο της Καισάρειας ο τρίτος βασιλιάς της Μακεδονίας μετά τον Κάρανο. Ωστόσο η θέση αυτή αμφισβητείται και θεωρείται πλαστή τόσο από νεώτερους ιστορικούς όσο και από τον Ηρόδοτο που θέτει ως πρώτο μακεδόνα βασιλιά τον Περδίκκα Α'. Σύμφωνα πάντα με τον Ευσέβιο, βασίλεψε για σαράντα δύο χρόνια και τον διαδέχθηκε ο γιος του Περδίκκας Α'.
Σιδηροδρομικός Σταθμός Ολυμπίας

Ο Σιδηροδρομικός Σταθμός Ολυμπίας είναι σιδηροδρομικός σταθμός στην Αρχαία Ολυμπία του νομού Ηλείας. Ο σταθμός άνοιξε το 1891 και εξυπηρετείται από τα τοπικά τρένα της γραμμής Κατάκολου - Ολυμπίας.
Κόμμα Κομμουνιστών της Δημοκρατίας της Μολδαβίας

Το Κόμμα Κομμουνιστών της Δημοκρατίας της Μολδαβίας (ρουμ. "Partidul Comuniştilor din Republica Moldova", ρωσ. "Партия коммунистов Республики Молдова") είναι ένα κομμουνιστικό κόμμα της Μολδαβίας. Ηγέτης του κόμματος είναι ο Πρόεδρος της Μολδαβίας Βλαντιμίρ Βορόνιν. Το κόμμα είναι το μοναδικό που κατάφερε να κερδίσει την πλειοψηφία των εδρών και των κυβερνήσεων στα Μετα-Σοβιετικά κράτη.

Το κόμμα είναι μέλος του Κόμματος της Ευρωπαϊκής Αριστεράς.
Αεροσκάφος τζετ

Το [[Heinkel He 178]] ήταν το πρώτο αεροσκάφος τζετ στον κόσμο.
Αεροσκάφος τζετ ή αεριωθούμενο ονομάζεται κάθε αεροσκάφος που κινείται με κινητήρες αεριώθησης. Αυτοί οι κινητήρες συχνά ξεπερνούν την ταχύτητα του ήχου, δηλαδή το Μαχ 1 και κάποιοι φτάνουν το Μαχ 2 (τη διπλάσια). Το αεροσκάφος τζετ γενικώς ταξιδεύει με ταχύτητα που υπερβαίνει τα 0,8 Μαχ, ενώ ανέρχεται σε ύψος που κυμαίνεται γύρω στα 33.000 – 49.000 πόδια.

Πρώτος ανάπτυξε την αρχή των κινητήρων τζετ ο Φράνκ Γουίτλ, ο οποίος ήταν εφευρέτης και αξιωματικός στη Βρετανική Βασιλική Αεροπορία. Αργότερα, τη δεκαετία του 1930 ο Γερμανός Χανς φον Οχάιν ανέπτυξε τον πρώτο κινητήρα αντίδρασης. Ωστόσο σημαντικό έργο για αυτά τα αεροσκάφη έκανε και ο Άγγλος μηχανικός Άλαν Άρνολντ Γκρίφιθ, ο οποίος δημοσίευσε τον Ιούλιο του 1926 μια εργασία για συμπιεστές και τουρμπίνες.
Αδριανός Χάνεμαν

Ο Αδριανός Χάνεμαν (ολλανδικά: "Adriaen Hanneman". 1601 - 11 Ιουλίου 1671) ήταν Ολλανδός ζωγράφος, που διακρίθηκε στις προσωπογραφίες και στην αλληγορική απόδοση των έργων του. Η τεχνοτροπία του θυμίζει, πολλάκις, την τεχνοτροπία του Βαν Ντάικ.

Σημαντικά έργα του Χάνεμαν, είναι οι προσωπογραφίες του βασιλιά Κάρολου Β΄, του Γουλιέλμου Β΄ και άλλων του οίκου Νάσσαου, όπως επίσης και οι πίνακες του "Ειρήνη" και "Η δικαιοσύνη και ο πόλεμος". Πολλοί πίνακες του, βρίσκονται σε πινακοθήκες της Βιέννης, του Λονδίνου και του Ρότερνταμ
Πιτ Τάουνσεντ

Ο Πιτ Τάουνσεντ (19 Μαΐου 1945) είναι Άγγλος μουσικός και συνθέτης, γνωστότερος ως κιθαρίστας του ροκ συγκροτήματος The Who. Το 2011, κατετάγη στην δέκατη θέση της λίστας με τους εκατό κορυφαίους κιθαρίστες όλων των εποχών του περιοδικού "Rolling Stone".
Σωσίπατρος Μώρος

Ο Σωσίπατρος Μώρος (Γαστούρι Κέρκυρας, 1893 - Αιγάλεω, 1947) ήταν Έλληνας πολιτικός, ο 5ος στα χρονικά Δήμαρχος Αιγάλεω.

Ο Μώρος ήταν παιδί της οικογένειας του Θωμά και της Αγγελικής Μώρου. Διατέλεσε κοινοτικός σύμβουλος Αιγάλεω, μέλος του 1ου στα χρονικά συμβουλίου υπό τον Αθανάσιο Γρ. Παπαδόπουλο το οποίο προέκυψε από τις δημοτικές εκλογές του 1934. Την άνοιξη του 1946 διορίσθηκε ανώτατος άρχοντας στην πόλη από το Λαϊκόν Κόμμα, διαδεχόμενος τον Θ. Παπαδόπουλο. Παρέμεινε στη θέση του μόλις 3 μήνες καθώς τον Ιούνιο του ίδιου έτους ασθένησε από φυματίωση και απεβίωσε πρόωρα, σε ηλικία μόλις 54 ετών. Διάδοχός του στο δημοτικό θώκο υπήρξε ο Άγγελος Κούβελος. Με τη σύζυγό του Άννα, απέκτησαν έξι παιδιά, κατά σειρά τους Κωνσταντίνο και Βασίλειο, την Ελένη, τους Άγγελο (1927 - 1996) και Ιάσονα και την Ευτυχία.
Ο αδερφός 2

Ο αδερφός 2 (Ρωσικά: Брат 2), είναι ρωσική ταινία του 2000 στο είδος εγκλήματος/δραματική.
The Best of Testament

The Best of Testament είναι ο τίτλος της συλλογής τραγουδιών του αμερικάνικου thrash metal συγκροτήματος Testament, η οποία κυκλοφόρησε στις 1 Μαρτίου 1996 μέσω της δισκογραφικής εταιρείας "Megaforce Records".

Η συλλογή περιλαμβάνει τραγούδια από τις στούντιο ηχογραφήσεις των Testament, οι οποίες πραγματοποιήθηκαν από το 1987 μέχρι το 1994, ενώ η ιαπωνική έκδοση της συλλογής περιείχε και τις διασκευές του συγκροτήματος στο ""Sails of Charon" των Scorpions και το "Draw the Line"" των Aerosmith.
Χάαζ

Ο Γιόχαν Ματίας Χάαζ (γερμανικά "Johann Matthias Haas", ή "Hasius", Άουγκσμπουργκ 14 Ιανουαρίου 1684 – Βιτεμβέργη 24 Σεπτεμβρίου 1742) ήταν Γερμανός γεωγράφος.

Υπήρξε διάδοχος του πατέρα του, ο οποίος ήταν μαθηματικός και γεωγράφος, και δίδαξε αυτές τις επιστήμες. Η συνεισφορά του στη γεωγραφία ήταν μεγάλη, καθώς άνοιξε νέους ορίζοντες σε αυτή την επιστήμη. Οι ειδικοί χαρακτηρίζουν πολλά έργα του αριστουργήματα, ενώ ένα από τα μεγαλύτερά του, ήταν ο "Εξάτομος Ιστορικός Άτλας" (1750).
Μαρία Βαλσαμάκη

Η Μαρία Βαλσαμάκη (1898-1981) ήταν Ελληνίδα ηθοποιός και θιασάρχης.
Αθανάσιος Ταλιαδούρος

Ο Αθανάσιος Ταλιαδούρος (1919 - 26 Σεπτεμβρίου 1999) ήταν Έλληνας πολιτικός.
Γιέππε Αακγιάερ

Ο Γιέππε Αακγιάερ (δανικά: "Jeppe Aakjær", 10 Σεπτεμβρίου 1886 - 22 Απριλίου 1930) ήταν Δανός συγγραφέας και ποιητής και μέλος της Γιουτλανδικής Κίνησης, στη δανική λογοτεχνία.
Ελεύθερος να επιλέξεις

Το «Ελεύθερος να επιλέξεις» (Πλήρης τίτλος: «Ελεύθερος να επιλέξεις: μια προσωπική δήλωση» "Free to Choose: A Personal Statement", 1980) είναι ένα βιβλίο και μία τηλεοπτική σειρά δέκα επεισοδίων που προβλήθηκε στη δημόσια τηλεόραση από τους οικονομολόγους Μίλτον και Ρόουζ Φρίντμαν που υποστηρίζει τις αρχές της ελεύθερης αγοράς. Ήταν κυρίως μια απάντηση σε ένα προηγούμενο βιβλίο-ορόσημο και τηλεοπτική σειρά: «Η Εποχή της Αβεβαιότητας», από τον σημαντικό οικονομολόγο John Kenneth Galbraith. Ο Μίλτον Φρίντμαν κέρδισε το βραβείο Νόμπελ Οικονομικών Επιστημών το 1976.
Ερμανγκάρ ντ'Ασπ

Ο Ερμανγκάρ ντ'Ασπ ήταν ο 9ος ηγούμενος του Τάγματος των Οσπιταλιέρων του Αγίου Ιωάννη της Ιερουσαλήμ.
Η ειρωνεία της τύχης 2

Η ειρωνεία της τύχης 2 (Ρωσικά: Ирония Судьбы. Продолжение) είναι ταινία στο είδος ρομαντική κωμωδία, ρωσικής παραγωγής του 2007.
Blind Rage

Blind Rage είναι ο τίτλος του 14ου στούντιο άλμπουμ του γερμανικού metal συγκροτήματος Accept, το οποίο κυκλοφόρησε μέσω της "Nuclear Blast" στις 15 Αυγούστου 2014. Η ειδική έκδοση του άλμπουμ περιελάμβανε ένα επιπλέον DVD, βιντεοσκοπημένο στην Χιλή κατά την περιοδεία για την προώθηση του "Stalingrad". Η αρχική ημερομηνία κυκλοφορίας του άλμπουμ ήταν στις 18 Ιουλίου 2014, αλλά αναβλήθηκε μέχρι τις 15 Αυγούστου.

Ο δίσκος έλαβε θετικές κριτικές, με το "Allmusic" να το βαθμολογεί με 3,5 / 5 αστέρια, το "Blabbermouth" με 8,5 / 10, και το "Metal Storm" με 8,5 / 10.

Το άλμπουμ ανέβηκε στην κορυφή των γερμανικών και φινλανδικών τσαρτ, όντας το πρώτο # 1 στην πολυετή καριέρα των Accept. Επίσης, έφθασε στην δεύτερη θέση των τσαρτ της Τσεχίας και της Ουγγαρίας, στο Top-10 στην Ελβετία και το # 35 στο Billboard των Ηνωμένων Πολιτειών, την υψηλότερη θέση από οποιονδήποτε άλλο δίσκο του συγκροτήματος, ενώ σηματοδότησε την επιστροφή των Accept στο βρετανικό Top-100 μετά το "Russian Roulette" του 1986.
Γκαρνιέ ντε Ναπλούζ

Ο Γκαρνιέ ντε Ναπλούζ ("Garnier de Naplouse", ... - Αύγουστος 1192), επίσης γνωστός ως "Γκαρνιέ της Συρίας", ήταν ο 10ος ηγούμενος του Τάγματος των Οσπιταλιέρων του Αγίου Ιωάννη της Ιερουσαλήμ.

Αρχικά "" του Τάγματος των Οσπιταλιέρων στη Ναπλούζ, την πατρίδα του, είδε να του ανατίθεται, το 1177, το αξίωμα του θησαυροφύλακα ή διοικητού του Νοσοκομείου της Ιερουσαλήμ από τον Ροζέ ντε Μουλέν, τότε Μέγα Μάγιστρο των Οσπιταλιέρων.
Αν και δέχτηκε πολλά τραύματα στη διάρκεια της Μάχης του Χαττίν το 1187, η οποία έπαιξε καθοριστικό ρόλο για την μοίρα της Ιερουσαλήμ, ωστόσο ο Γκαρνιέ ντε Ναπλούζ κατόρθωσε να διαφύγει στην πόλη Ασκαλόν, όπου και θεραπεύτηκε των τραυμάτων του.
Τρία χρόνια αργότερα, το 1190, προβιβάστηκε με την σειρά του στο αξίωμα του Μεγάλου Μάγιστρου, μετά τον θάνατο του προκατόχου του, Ερμανγκάρ ντ'Ασπ.
Ο Γκαρνιέ ντε Ναπλούζ μετείχε στην Μάχη του Αρσούφ, ενώ απεβίωσε έναν χρόνο αργότερα προς τα τέλη του 1192, δίχως να έχει σταματήσει τον αγώνα για την υπεράσπιση των Αγίων Τόπων.
Meshuggah

Οι Meshuggah είναι σουηδικό extreme metal συγκρότημα, το οποίο δημιουργήθηκε στο Ούμεο το 1985. Με την κυκλοφορία του τέταρτου δίσκου τους με τίτλο "Nothing", γνώρισαν εμπορική επιτυχία η οποία συνεχίστηκε και στα επόμενα άλμπουμ του συγκροτήματος.
Hendrix in the West

Hendrix in the West είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου τον Ιανουάριο του 1972 μέσω της δισκογραφικής εταιρείας "Polydor Records" και έναν μήνα αργότερα από την "Reprise Records".

Τα κομμάτια ""Little Wing" και "Voodoo Child (Slight Return)" ηχογραφήθηκαν στο Royal Albert Hall του Λονδίνου στις 24 Φεβρουαρίου 1969, το "Red House" στις 24 Μαΐου 1969 στο San Diego Sports Arena του Σαν Ντιέγκο, τα "The Queen" και "Sgt. Pepper's Lonely Hearts Club Band"" στο φεστιβάλ "Isle of Wight" στις 30 Αυγούστου 1970 και τα ""Johnny B. Goode", "Lover Man" και "Blue Suede Shoes" στο Berkeley Community Theatre του Μπέρκλι της Καλιφόρνια.

Το άλμπουμ ανέβηκε στο # 7 στα βρετανικά τσαρτ και το # 12 του Billboard στις Ηνωμένες Πολιτείες, όπου βραβεύθηκε ως χρυσό στις 26 Μαΐου 1972.

Στις 13 Σεπτεμβρίου 2011, το άλμπουμ επανεκδόθηκε με επιπλέον κομμάτια τα "Fire", "I Don't Live Today" και "Spanish Castle Magic"".
Οι Συμμαθητές

Οι Συμμαθητές είναι τίτλος ελληνικής κωμικής τηλεοπτικής σειράς, παραγωγής 2014-2017, που προβλήθηκε από τον τηλεοπτικό σταθμό ANT1. 

Είναι βασισμένη στην πολυβραβευμένη αργεντίνικη τηλενουβέλα «Graduados» του 2012. Τη διασκευή του σεναρίου ανέλαβε στον πρώτο κύκλο η Βίκυ Αλεξοπούλου, ενώ στους επόμενους δύο ο Γιώργος Φειδάς. Τη σκηνοθεσία ανέλαβαν ο Βασίλης Θωμόπουλος (κυρίως) με τη βοήθεια των Παναγιώτη Κούτρα και Βασίλη Τσελεμέγκου.
Ντεμίτρε

Ο Ντεμίτρε ήταν Αλβανός κόμης στα Καταλανικά εδάφη του 14ου αιώνα στην Θεσσαλία, κατά την περίοδο της Φραγκοκρατίας.

Απαντώμενος και ως "ντε Μίτρε" ή "lo comte Mitra" (μια παραφθορά του Δημήτριος) σε σύγχρονες πηγές, ήταν Αλβανός φύλαρχος με βάση του την νοτιοανατολική Θεσσαλία (Αλβανοί είχαν μεταναστεύσει στην περιοχή της Θεσσαλίας από το 1320 περίπου). Είχε την δυνατότητα να συγκεντρώσει δύναμη 1.500 ιππέων, ενώ είχε λάβει άδεια να φέρει το λάβαρο της Αραγωνίας ως γεννημένος βασάλος του Πέτρου Δ΄ της Αραγωνίας. Μεταξύ των δεκαοκτώ Καταλανών βασάλων της ευρύτερης περιοχής την περίοδο 1380-1 βρισκόταν στην δεύτερη θέση βάση σημασίας, πίσω από τον Κόμη των Σαλώνων και πάνω από τον Μαργράβο της Βοδονίτσας. Σε ένα έγγραφο που χρονολογείται από τον Απρίλιο του 1381, κατατάσσεται μεταξύ αυτών που ο Πέτρος Δ΄ ευχαρίστησε για τις υπηρεσίες τους ενάντια στην Ναβαρρέζικη Εταιρεία το 1379.
Κνούτος Ε΄ της Δανίας

thumb|right|250px|To λουτρό αίματος του Ρόσκιλντ - μικρογραφία 13ου αιώνα.
Ο Κνούτος Ε΄ της Δανίας (Δαν.: "Knud V Magnussen", περί το 1129 - 9 Αυγούστου 1157) βασιλιάς της Δανίας ( 1146 - 1157) ως συμβασιλέας σε μεταβαλλόμενες συμμαχίες με τον Σβεν Γ΄ της Δανίας και τον Βάλντεμαρ Α΄ της Δανίας ήταν γιος του Μάγκνους Α΄ της Σουηδίας και εγγονός του Νιλς της Δανίας. Δεν είναι γνωστά πολλά γύρω από την βασιλεία του πέρα ότι βρισκόταν σε εμφύλιο πόλεμο με τον ξάδελφο του Σβεν Γ της Δανίας, και σκοτώθηκε στο λουτρό αίματος που πραγματοποίησε ο Σβεν με πρόφαση ένα δείπνο.
Αστεροσκοπείο του Βελιγραδίου

thumb|right|285px|Ο θόλος του μεγάλου διοπτρικού τηλεσκοπίου. Πάνω από τη θύρα διακρίνεται ανάγλυφο που παριστάνει τον αρχαιοελληνικό θεό Ήλιο με το άρμα του
Το Αστεροσκοπείο του Βελιγραδίου είναι ένα αστεροσκοπείο που βρίσκεται στο ανατολικό μέρος του Βελιγραδίου, στη Σερβία, μέσα στο φυσικό περιβάλλον του δάσους του λόφου Ζβέζνταρα. Το υψόμετρο της τοποθεσίας είναι 253 μέτρα πάνω από τη μέση επιφάνεια της θάλασσας, ενώ οι γεωγραφικές συντεταγμένες του είναι πλάτος 44° 48΄ 13΄΄ βόρειο και μήκος 20° 30΄48΄΄ ανατολικό.

Από τα παλαιότερα αστρονομικά ερευνητικά κέντρα στα Βαλκάνια, το Αστεροσκοπείο του Βελιγραδίου διακρίθηκε κατά το παρελθόν για τις έρευνές του στους τομείς της αστρομετρίας, της γεωδαισίας και των ανακαλύψεων αστεροειδών, ενώ το μεγάλο διοπτρικό του τηλεσκόπιο των 65 εκατοστών είναι ένα από τα μεγαλύτερα διοπτρικά της Ευρώπης.
Μάρτιν Μπρόζατ

Ο Μάρτιν Μπρόζατ (γερμ. "Martin Broszat", 14 Αυγούστου 1926 - 14 Οκτωβρίου 1989) ήταν Γερμανός ιστορικός, ειδικευμένος στη σύγχρονη γερμανική κοινωνική ιστορία, του οποίου το έργο έχει χαρακτηριστεί από την "Εγκυκλοπαίδεια των Ιστορικών" ως απολύτως αναγκαίο για κάθε σοβαρή μελέτη της Ναζιστικής Γερμανίας. 

Ο Μπρόζατ γεννήθηκε στη Λειψία  και σπούδασε ιστορία στα πανεπιστήμια της Λειψίας (1944-1949) και της Κολωνίας (1949-1952). Νυμφεύθηκε την Άλις Βέλτερ (Alice Welter) τo 1953 και απέκτησαν τρία παιδιά. Υπηρέτησε στο Πανεπιστήμιο της Κολωνίας ως καθηγητής (1954-1955) και στο Ινστιτούτο Σύγχρονης Ιστορίας (Institut für Zeitgeschichte) στο Μόναχο (1955-1989), τη διεύθυνση του οποίου ανέλαβε μεταξύ 1972 και 1989. Υπήρξε, επίσης, επίτιμος καθηγητής στο Πανεπιστήμιο της Κόνσταντς (Konstanz) από το 1969 μέχρι το 1980.
Προκριματικά Κόπα Άφρικα 2015

Στα Προκριματικά Κόπα Άφρικα 2015 θα αποφασιστεί ποιες ομάδες θα συμμετάσχουν στο Κύπελλο Εθνών Αφρικής 2015 στο οποίο θα συμμετέχουν 16 ομάδες. 
Διοργανώτρια χώρα είχε κληρωθεί το Μαρόκο αλλά η ομοσπονδία του Μαρόκου αρνήθηκε την διοργάνωση λόγω του ιού Έμπολα. Έτσι αποκλείστηκε οριστικά από την διοργάνωση. Έτσι λοιπόν η Ισημερινή Γουινέα ανέλαβε την διοργάνωση και πέρασε αυτόματα στην τελική φάση χωρίς προκριματικά.
Ουαλεντινιανός Γ΄

Ο Ουαλεντινιανός Γ΄ ή Βαλεντινιανός Γ΄ ("Flavius Placidus Valentinianus", 2 Ιουλίου 419 - 16 Μαρτίου 455) ήταν αυτοκράτορας της Δυτικής Ρωμαϊκής Αυτοκρατορίας από το 425 έως το 455. Η βασιλεία του χαρακτηρίστηκε από τον συνεχιζόμενο διαμελισμό της δυτικής αυτοκρατορίας.
Κύπελλο Εθνών Αφρικής 2015

Το Κύπελλο Εθνών Αφρικής 2015 ή αλλιώς Κόπα Άφρικα 2015 είναι η 30η διοργάνωση του θεσμού και διεξήχθη στην Ισημερινή Γουινέα στο διάστημα 17 Ιανουαρίου 2015-8 Φεβρουαρίου 2015. Αρχικά διοργανώτρια χώρα είχε ανακηρυχθεί το Μαρόκο, όμως η ομοσπονδία της χώρας αρνήθηκε εν τέλει να φιλοξενήσει τη διοργάνωση λόγω του ιού Έμπολα. Έτσι η αφρικανική ομοσπονδία την απέκλεισε οριστικά από την διοργάνωση. Τελικά αποφασίστηκε η Ισημερινή Γουινέα να φιλοξενήσει την διοργάνωση. Η πρωταθλήτρια της προηγούμενης διοργάνωσης το 2013 ήταν η ομάδα της Νιγηρίας.
Ραούλ Ντιάνιε

Ο Ραούλ Ντιάνιε (Raoul Diagne) (10 Νοεμβρίου 1910 – 12 Νοεμβρίου 2002), γνωστός ως «Μαύρη Αράχνη» ήταν Γάλλος ποδοσφαιριστής, που έπαιξε ως αμυντικός και έκανε καριέρα ως προπονητής μετά την ποδοσφαιρική του σταδιοδρομία. Υπήρξε αθλητής της Ρασίνγκ Παρί με την οποία κέρδισε το μοναδικό της πρωτάθλημα το 1936 και τρία Κύπελα Γαλλίας. Έπαιξε επίσης στην Τουλούζ και την Ανσί ΦΚ, γαλλική ομάδα που ιδρύθηκε το 1927. Στην Ανσί έκλεισε την ποδοσφαιρική του σταδιοδρομία στη Γαλλία παίζοντας στις περιόδους 1944-46. Τελευταία ομάδα του ως ποδοσφαιριστής ήταν η «Αθλητική Ένωση Γκορέ», στη Σενεγάλη. 

Γεννημένος στη Γαλλική Γουιάνα, ο Ντιάνιε ήταν γιος του πολιτικού Μπλεζ Ντιάνιε και υπήρξε ο πρώτος μαύρος παίκτης της εθνικής όμάδας της Γαλλίας. Σενεγαλικής καταγωγής έγινε ο πρώτος προπονητής της εθνικής ομάδας ποδοσφαίρου της Σενεγάλης.
Το Λυκόφως της Δόξας

Το Λυκόφως της Δόξας (Πρωτότυπος τίτλος The Last Command) είναι βωβή δραματική ταινία παραγωγής 1928 βασισμένη σε διήγημα του Λάγιος Μπιρό. Ο πρωταγωνιστής της ταινίας Έμιλ Γιάνινγκς, που ερμηνεύει το ρόλο ενός ξεπεσμένου στρατηγού της φρουράς του τσάρου, βραβεύτηκε με το Όσκαρ Α' Ανδρικού Ρόλου στην πρώτη απονομή των βραβείων το 1929. Πλάι στον Γιάνινγκς εμφανίζονται ο Γουίλιαμ Πάουελ και η Έβελιν Μπρεντ. Η ταινία επιλέχθηκε να φυλαχθεί για διατήρηση στο Εθνικό Αρχείο Κινηματογράφου των ΗΠΑ από την Βιβλιοθήκη του Κογκρέσου, με αιτιολόγηση πως είναι "πολιτιστικά, ιστορικά και αισθητικά σημαντική"
Χανάτο Τσαγκατάι

Το Χανάτο Τσαγκατάι (μογγ. Цагадайн Хаант Улс/Tsagadain Khaant Uls) ήταν μογγολικό χανάτο που περιελάμβανε τις εκτάσεις που κληρονόμησε και ηγεμόνευε ο Τσαγκατάι Χαν, δευτερότοκος γιος του Τζένγκις Χαν και οι διάδοχοί του. Εκτεινόταν από τον ποταμό Αμού Ντάρια νότια της λίμνης Αράλης, μέχρι τα όρη Αλτάι στα σύνορα της σημερινής Μογγολίας και της Κίνας. Αρχικώς αποτελούσε τμήμα της Μογγολικής Αυτοκρατορίας, αλλά αργότερα έγινε πλήρως ανεξάρτητο όταν η δυναστεία Γιουάν κατέρρευσε στα τέλη του 14ου αιώνα. Οι χάνοι του Τσαγκατάι αναγνώρισαν την επικυριαρχία των Μογγόλων Μεγάλων Χάνων μεταξύ των ετών 1206-1270 και 1304-1368.

Το χανάτο με τη μία ή άλλη μορφή υπήρξε από το 1220 μέχρι τα τέλη του 17ου αιώνα, παρόλο που το δυτικό τμήμα του είχε χαθεί λόγω της εισβολής του Ταμερλάνου τη δεκαετία του 1360. Το ανατολικό τμήμα παρέμεινε υπό τους χάνους του Τσαγκατάι, οι οποίοι κατά καιρούς βρίσκονταν σε συμμαχία ή πολεμούσαν με τους Τιμουρίδες, τους διαδόχους του Ταμερλάνου. Τελικώς, στον 17ο αιώνα, οι εναπομείνασες κτήσεις των χάνων του Τσαγκατάι υποτάχθηκαν στο θεοκρατικό καθεστώς του σούφι Απάκ Χότζα και των απογόνων του, των Χοτζιτζάν, οι οποίοι κυβερνούσαν την περιοχή της Κασγκαρίας (το νότιο τμήμα της περιοχής Σιντζιάνγκ) υπό την επικυριαρχία αρχικώς των Τζουνγκάρων (φυλή Μογγόλων) και στη συνέχεια των Μαντσού (φυλή Τουνγκούζιων, Αγγλικά: Tungusic peoples).
Κωνσταντίνος Μποτόπουλος

Ο Κωνσταντίνος Μποτόπουλος (γεν. 23 Απριλίου 1962) είναι Έλληνας νομικός-δημοσιολόγος (Δρ Συνταγματικού Δικαίου) με συμμετοχή στο δημόσιο βίο (πρ. Ευρωβουλευτής) και πρώην Πρόεδρος της Επιτροπής Κεφαλαιαγοράς και συγγραφέας. Γεννήθηκε και μεγάλωσε στην Αθήνα, προερχόμενος από οικογένεια νομικών. Από τις 26 Οκτωβρίου του 2011 έως τις 26 Νοεμβρίου του 2015 κατείχε τη θέση του προέδρου του Δ.Σ. της ελληνικής Επιτροπής Κεφαλαιαγοράς. Έχει διατελέσει μέλος σε Επιτροπές Συνταγματικών Υποθέσεων, Προϋπολογισμού, Ελέγχου του Προϋπολογισμού και Νομικών Θεμάτων, επικεφαλής της Επιτροπής Ανθρωπίνων Δικαιωμάτων, Μετανάστευσης και Κοινωνικής Ένταξης, μέλος του Διοικητικού Συμβουλίου του Ιδρύματος Επιμόρφωσης και εκπρόσωπος του ΠΑΣΟΚ στην Εθνική Επιτροπή Δικαιωμάτων του Ανθρώπου (Απρίλιος 2006 - Ιούνιος 2009). Μιλάει αγγλικά, γαλλικά, ιταλικά, γερμανικά και ισπανικά. Αρθρογραφεί στην εφημερίδα "ΤΑ ΝΕΑ" για θεσμικά θέματα, από το 1986, ενώ συχνά παραχωρεί συνεντεύξεις πάνω σε οικονομικά και νομικά θέματα, ενώ ασχολείται, παράλληλα, με τη Λογοτεχνία και τα σπορ.
Βάλντεμαρ Α΄ της Δανίας

Ο Βάλντεμαρ Α΄ της Δανίας ή Βάλντεμαρ ο Μέγας (δαν.: "Valdemar den Store", 14 Ιανουαρίου 1131 - 12 Μαΐου 1182) βασιλιάς της Δανίας (1157 - 1182) ήταν γιος του Κνούτου Λαβάρντ ενός ιπποτικού και δημοφιλούς Δανού πρίγκιπα πρωτότοκου γιου του βασιλιά της Δανίας Έρικ Α΄ και της Ίνγκεμποργκ του Κιέβου. Ο πατέρας του Κνούτος Λαβάρντ δολοφονήθηκε από τον Μάγκνους Α΄ της Σουηδίας λίγες ημέρες πριν από τη γέννηση του ίδιου του Βάλντεμαρ, η μητέρα του Ίνγκεμποργκ του Κιέβου κόρη του Μστισλάβ Α΄ του Κιέβου και της Χριστίνας Ινγκεσντότερ της Σουηδίας του έδωσε το όνομα του παππού της Βλαδίμηρου του Μονομάχου. Ως διάδοχος του θρόνου και ενώ οι αντίπαλοί του κέρδιζαν γρήγορα εξουσία ανατράφηκε στην αυλή του Άσσερ Ρίγκ του Φζέννεσλεβ μαζί με τους γιους του Άσσερ και Αμπσαλόν που θα γίνονταν οι πιο έμπιστοι φίλοι του.
Σόνια - Σοφία Στεφανίδου

Η Σόνια - Σοφία Στεφανίδου (Οδησσός 1907 - Αθήνα 22 Αυγούστου 1990) ήταν Ελληνίδα ηρωίδα, που κατατάχθηκε εθελοντικά στον στρατό, αρχικά ως νοσοκόμα και, στη συνέχεια, δρώντας ως πράκτορας στην κατεχόμενη Ελλάδα. Επίσης είναι η πρώτη Ελληνίδα αλεξιπτωτίστρια.
Σουσάκι

Το Σουσάκι είναι ανενεργό ηφαίστειο και ιλυοδεξαμενή (mudpool) στα βορειοανατολικά του νομού Κορινθίας, στη βορειοδυτική ακτή του ηφαιστειακού τόξου του νοτίου Αιγαίου.

Το ηφαίστειο ήταν ενεργό στην Τεταρτογενή περίοδο, και πιο συγκεκριμένα, στο πλειστόκαινο (4 με 2,3 εκατομ. χρόνια πριν) και σήμερα έχει σημαντική σολφαταρική δραστηριότητα. Το γεωθερμικό σύστημα αποβάλλει περίπου 1 μεγαγραμμάριο ανά ημέρα από αέρια στους 42 °C, 90% CO2 και < 1% το καθένα από CH4 and H2S.

Η τελευταία έκρηξη του συγκεκριμένου ηφαιστείου ήταν μια πλάγια έκρηξη η οποία δημιούργησε νέα ξηρά στον κόλπο των Μεγάρων, όπου υπάρχει μεγάλο λιμάνι και δραστηριότητες διυλιστηρίων.
Υγρό υδρογόνο

Υγρό υδρογόνο (LH2 ή LH2) είναι η υγρή κατάσταση του στοιχείου υδρογόνου. Το υδρογόνο βρίσκεται φυσικά στη μορφή του μορίου H2.

Για να υπάρχει ως υγρό, το H2 πρέπει να ψυχθεί κάτω από το κρίσιμο σημείο των 33 K του υδρογόνου. Όμως, για να είναι το υδρογόνο σε μια πλήρως υγρή κατάσταση χωρίς εξάτμιση σε ατμοσφαιρική πίεση, χρειάζεται να ψυχθεί στους 20.28 K (−423.17 °F/−252.87°C). Μια συνηθισμένη μέθοδος λήψης υγρού υδρογόνου περιλαμβάνει έναν συμπιεστή που μοιάζει με στροβιλοκινητήρα και στην εμφάνιση και στην αρχή. Το υγρό υδρογόνο χρησιμοποιείται τυπικά ως συμπυκνωμένη μορφή αποθήκευσης υδρογόνου. Όπως σε οποιοδήποτε αέριο, η αποθήκευσή του ως υγρό καταλαμβάνει λιγότερο χώρο από την αποθήκευσή του ως αερίου σε κανονική θερμοκρασία και πίεση. Όμως, η πυκνότητα του υγρού είναι πολύ χαμηλή συγκρινόμενη με άλλα συνηθισμένα καύσιμα. Μόλις υγροποιηθεί, μπορεί να διατηρηθεί ως υγρό σε πεπιεσμένους και θερμικά μονωμένους περιέκτες.

Το υγρό υδρογόνο αποτελείται από 99,79% παραϋδρογόνο και 0,21% ορθοϋδρογόνο.
Ένιο Μορικόνε

Ο Ένιο Μορικόνε ("Ennio Morricone", 10 Νοεμβρίου 1928 - 6 Ιουλίου 2020) ήταν Ιταλός συνθέτης, ενορχηστρωτής, μαέστρος και πρώην τρομπετίστας, ο οποίος έχει γράψει μουσική για περισσότερες από 500 ταινίες και τηλεοπτικές σειρές, καθώς και σύγχρονα έργα κλασσικής μουσικής. Η καριέρα του περιλαμβάνει ένα ευρύ φάσμα ειδών μουσικής σύνθεσης, καθιστώντας τον έναν από τους πιο πολύπλευρους, παραγωγικούς και με επιρροή συνθέτες μουσικής για ταινίες όλων των εποχών. Η μουσική του Μορικόνε έχει χρησιμοποιηθεί σε περισσότερες από 60 βραβευμένες ταινίες.

Ο Μορικόνε γεννήθηκε στη Ρώμη και από 1946 έχει συνθέσει περισσότερα από 100 κλασσικά κομμάτια. Στο τέλος της δεκαετίας του 1950, υπηρέτησε ως επιτυχημένος ενορχηστρωτής στούντιο για την RCA. Ενορχήστρωσε πάνω από 500 τραγούδια και συνεργάστηκε με μουσικούς όπως οι Πωλ Άνκα, Τσετ Μπέικερ και η Μίνα. Όμως, ο Μορικόνε έγινε παγκοσμίως γνωστός συνθέτοντας μουσική (την περίοδο 1960-75) για ιταλικά γουέστερν από σκηνοθέτες όπως ο Σέρτζιο Λεόνε, Ντούτσιο Τέσαρι και Σέρτζιο Κορμπούτσι, όπως η Τριλογία των δολαρίων ("Για Μια Χούφτα Δολάρια", "Μονομαχία Στο Ελ Πάσο" και "Ο Καλός, ο Κακός και ο Άσχημος").

Κατά τη διάρκεια των δεκαετιών του 1960 και 1970, ο Μορικόνε συνέθεσε μουσική για πολλά είδη ταινιών, από κωμωδίες μέχρι δράμα, θρίλερ και ιστορικές ταινίες. Αρκετές από τις συνθέσεις του γνώρισαν εμπορική επιτυχία, όπως το "The Ecstasy of Gold", μουσικό θέμα της ταινίας "Ο Καλός, ο Κακός και ο Άσχημος", το "A Man with Harmonica", το "Here's to You", το οποίο ερμηνεύθηκε από την Τζόαν Μπαέζ, και το "Chi Mai". Ανάμεσα στο 1964 και το 1980, ο Μορικόνε ήταν επίσης τρομπετίστας και συν-συνθέτης στο αβάν-γκαρντ συγκρότημα ελεύθερου αυτοσχεδιασμού "Il Gruppo". Έγραψε το επίσημο τραγούδι για το Παγκόσμιο Κύπελλο Ποδοσφαίρου 1978.

Από το τέλος της δεκαετίας του 1970, ο Μορικόνε διακρίθηκε στο Χόλιγουντ, συνθέτοντας μουσική για Αμερικανούς σκηνοθέτες, όπως ο Τζον Κάρπεντερ, Μπράιαν ντε Πάλμα, Μπάρι Λέβινσον, Μάικ Νίκολς και Όλιβερ Στόουν. Ο Μορικόνε συνέθεσε μουσική για αρκετές ταινίες που κέρδισαν Όσκαρ, όπως τα "Days of Heaven", "The Mission", "Οι Αδιάφθοροι", "Cinema Paradiso" και "Bugsy". Ο Μορικόνε συνεργάστηκε επίσης με τον Ιταλό σκηνοθέτη Τζουζέπε Τορνατόρε. Στον 21ο αιώνα, η μουσική του Μορικόνε ξαναχρησιμοποιήθηκε στην τηλεόραση και σε ταινίες όπως αυτές του Κουέντιν Ταραντίνο: "Kill Bill" (2003), "Death Proof" (2007), "Άδωξοι Μπάσταρδη" (2009) και "" (2012).

Το 2007, ο Μορικόνε παρέλαβε το τιμητικό Όσκαρ «για την μαγευτική και πολυπρόσωπη συνεισφορά του στην τέχνη της μουσικής για ταινίες». Είχε προταθεί για άλλα πέντε Όσκαρ την περίοδο 1979-2001. Επίσης παρέλαβε και το Όσκαρ Καλύτερης Πρωτότυπης Μουσικής το 2016 για τη μουσική της ταινίας "Μισητοί 8". Ο Μορικόνε έχει κερδίσει τρία βραβεία Γκράμι, τρεις Χρυσές Σφαίρες, έξι BAFTA, δύο Βραβεία Ευρωπαϊκού Κινηματογράφου, ένα τιμητικό Χρυσό Λέοντα και ένα Πολικό Μουσικό Βραβείο.

Απεβίωσε στις 6 Ιουλίου του 2020, σε ηλικία 91 ετών, σε νοσοκομείο της Ιταλίας, όπου είχε βρεθεί μετά από πτώση, που του προκάλεσε κάταγμα στο ισχίο.
Λιμνοδεξαμενή Ντασκά

H Λιμνοδεξαμενή Ντασκά ή Φράγμα Ντασκά, γνωστότερη ως Λίμνη Βελιμαχίου, είναι τεχνικό έργο το οποίο κατασκευάστηκε το 2014 στην ομώνυμη τοποθεσία του χωριού Βελιμάχι της Τριταίας στο Δήμο Ερυμάνθου Αχαΐας και βρίσκεται στο ενδιάμεσο της διαδρομής Ερυμάνθεια-Βελιμάχι. Πρόκειται για μικρό ποτάμιο φράγμα στον χείμαρρο Σπλιθάρια ο οποίος χύνεται στην Λίμνη Αστερίου.
Το Παιχνίδι της Μίμησης

Το Παιχνίδι της Μίμησης (αγγλικά: The Imitation Game) είναι αμερικανική βιογραφική, θρίλερ, ιστορική ταινία του 2014, σε σκηνοθεσία Μόρτεν Τίλντουμ. Το σενάριο έγραψε ο Γκράχαμ Μουρ και είναι ελαφρώς βασισμένο στη βιογραφία "Alan Turing: The Enigma" του Άντριου Χότζες. Πρωταγωνιστεί ο Μπένεντικτ Κάμπερμπατς στον ρόλο του Τούρινγκ ενώ συμμετέχουν οι Κίρα Νάιτλι, Μάθιου Γκουντ, Μαρκ Στρονγκ, Τσαρλς Ντανς, Άλεν Λιτς, Μάθιου Μπιρντ και Ρόρι Κινίαρ. 

Η ταινία είναι βασισμένη στη ζωή του Βρετανού μαθηματικού, καθηγητή της λογικής, κρυπτογράφου και πρωτοπόρου επιστήμονα υπολογιστών Άλαν Τούρινγκ. Ο Τούρινγκ αποτέλεσε σημαντική φυσιογνωμία της ιστορίας καθώς κατάφερε να σπάσει τον Κωδικό Enigma της Ναζιστικής Γερμανίας, επίτευγμα που βοήθησε τους Συμμάχους να νικήσουν στον Β' Παγκόσμιο Πόλεμο. Παρά τη βοήθεια που προσέφερε όμως, ο Τούρινγκ διώχθηκε ποινικά αργότερα για την ομοφυλοφιλία του. Το σενάριο της ταινίας βρισκόταν στην κορυφή της ετήσιας Μαύρης Λίστας με τα καλύτερα χολιγουντιανά σενάρια που ακόμα δεν έχουν προχωρήσει προς παραγωγή το 2011. Μετά από μια διαδικασία υποβολής προσφορών με πέντε άλλα στούντιο, η Weinstein Company απέκτησε τα δικαιώματα της ταινίας για 7 εκατομμύρια δολάρια το Φεβρουάριο του 2014, το μεγαλύτερο ποσό που δόθηκε ποτέ για δικαιώματα διανομής στην Ευρωπαϊκή Αγορά Κινηματογράφου.

Η παγκόσμια πρεμιέρα της ταινίας πραγματοποιήθηκε στο 41ο Κινηματογραφικό Φεστιβάλ του Τελουρίντ τον Αύγουστο και πήρε μέρος στο 39ο Κινηματογραφικό Φεστιβάλ του Τορόντο τον Σεπτέμβριο, όπου και βραβεύτηκε με το "Βραβείο Κοινού Καλύτερης Ταινίας". Κυκλοφόρησε στους κινηματογράφους του Ηνωμένου Βασιλείου στις 14 Νοεμβρίου 2014 και στις 28 Νοεμβρίου 2014 στις Ηνωμένες Πολιτείες. Απέσπασε εξαιρετικά σχόλια από τους κριτικούς με τους περισσότερους να επαινούν την ερμηνεία του Κάμπερμπατς και έγινε μεγάλη εισπρακτική επιτυχία με τις συνολικές εισπράξεις να φτάνουν τα 233,5 εκατομμύρια δολάρια.

Έλαβε οχτώ υποψηφιότητες για Όσκαρ, συμπεριλαμβανομένων Καλύτερης Ταινίας, Σκηνοθεσίας και Α' Ανδρικού Ρόλου για την ερμηνεία του Κάμπερμπατς, κερδίζοντας ένα στην κατηγορία Διασκευασμένου Σεναρίου. Συγκέντρωσε, επίσης, εννέα υποψηφιότητες για BAFTA, πέντε για Χρυσή Σφαίρα και τρεις για τα Βραβεία Σωματείου Αμερικανών Ηθοποιών του 2014.
Βραχμαγκούπτα

Ο Βραχμαγκούπτα ( "ब्रह्मगुप्त", , 598 – 670) ήταν Ινδός μαθηματικός και αστρονόμος ο οποίος έγραψε δύο σημαντικά έργα των Μαθηματικών και της Αστρονομίας. Το πρώτο ήταν η "Βραχμασφουτασιντάντα "("Brāhmasphuṭasiddhānta," εκτεταμένη μελέτη του Βράχμα) μια θεωρητική μελέτη του 628 η οποία περιέχει τους πρώτους κανόνες για υπολογισμούς με το μηδέν, ενώ ο Αραμπιάτα μερικές δεκαετίες νωρίτερα επίσης στην Ινδία είχε περιγράψει την έννοια του μηδέν. Το δεύτερο κείμενο του είναι η "Καντακαντιάκα" ("Khaṇḍakhādyaka") το 665, ένα πιο πρακτικό κείμενο σχετικά με μαθηματικούς υπολογισμούς. Θεωρείται πως ο Βραχμαγκούπτα καταγόταν από το Μπινμάλ της επαρχίας Ρατζαστάν στην Ινδία.

Ο Βραχμαγκούπτα ήταν ο πρώτος που διατύπωσε σαφείς κανόνες για υπολογισμούς με χρήση του μηδενός. Τα κείμενα του ήταν γραμμένα σε ελλειπτικό στίχο, όπως ήταν και η καθιερωμένη συνήθεια στα Ινδικά μαθηματικά, με συνέπεια να αναδύεται και μια ποιητική χροιά κατά την ανάγνωσή τους. Καθώς δεν έχουν διατυπωθεί μαθηματικές αποδείξεις για τα ευρήματα του, δεν είναι γνωστό πως ο Βραχμαγκούπτα έφτασε σε αυτά. Πιθανολογείται ότι γράφτηκε σε στίχο για ευκολότερη απομνημόνευση και ότι ίσως ο Βραχμαγκούπτα έδινε τις αποδείξεις στους μαθητές του, αν και είναι εξίσου πιθανό να γινόταν αποδεκτό κάποιο θεώρημα και τύπος, μετά την επαλήθευσή τους από πλήθος παραδειγμάτων.
Πετρόνιος Μάξιμος

Ο Πετρόνιος Μάξιμος ("Flavius Anicius Petronius Maximus Augustus", 396 – 22 Απριλίου 455) ήταν Ρωμαίος αυτοκράτορας της Δυτικής Ρωμαϊκής Αυτοκρατορίας για δυόμισι μήνες το 455. Πλούσιος γερουσιαστής και εξέχων αριστοκράτης, συνέβαλε στις δολοφονίες του στρατιωτικού διοικητή Φλάβιου Αέτιου και του αυτοκράτορα Ουαλεντινιανού Γ΄.

Θεωρείται ως ο αυτοκράτορας που σηματοδοτεί την έναρξη του οριστικού τέλους της δυτικής αυτοκρατορίας. Δολοφονήθηκε πιθανότατα από τον ρωμαϊκό όχλο δύο μήνες μετά την ενθρόνιση του. Διάδοχός του ήταν ο Άβιτος
Σερτζ Τανκιάν

Ο Σερτζ Τανκιάν (αρμενικά: "Սերժ Թանկյան", αγγλικά: "Serj Tankian". 21 Αυγούστου 1967) είναι Αρμενο-Αμερικάνος τραγουδιστής, τραγουδοποιός, παραγωγός δίσκων, ποιητής και πολιτικός ακτιβιστής. Είναι περισσότερο γνωστός ως τραγουδιστής, στιχουργός και ενίοτε ως κιθαρίστας σε ζωντανές εμφανίσεις, του συγκρότηματος System of a Down που δημιούργησαν τέσσερις Αρμενο-Αμερικανοί φίλοι το 1994.

Στην καριέρα του έως τώρα ο Τανκιάν έχει κυκλοφορήσει 5 άλμπουμ με τους System of a Down, έναν με τον Tito Ortiz και 5 προσωπικά άλμπουμ. Ενώ, μια ζωντανή ορχηστρική έκδοση του "Elect the Dead", ενσωματώθηκε στον δίσκο, υπό την ονομασία: "Elect the Dead Symphony", η οποία κυκλοφόρησε το 2010. Επίσης, το 2002 ο Τανκιάν με τον κιθαρίστα των Rage against the machine και Audioslave, Τομ Μορέλλο, ίδρυσαν έναν μη κερδοσκοπικό, πολιτικό ακτιβιστικό οργανισμό, τον Axis of Justice. Ο Τανκιάν έχει δημιουργήσει και δική του δισκογραφική εταιρεία, υπό την επωνυμία: "Serjical Strike Records". Στις 12 Αυγούστου 2011, ο Τανκιάν, παρέλαβε μετάλλιο από τον Αρμένιο Πρωθυπουργό, για την προσφορά του στο θέμα της αναγνώρισης της Γενοκτονίας των Αρμενίων, καθώς και για τη μουσική του δραστηριότητα.
Δίκες των βασανιστών της Χούντας

Οι Δίκες των βασανιστών της Χούντας ήταν η προσαγωγή στο εδώλιο των κατηγορουμένων (με την κατηγορία βασανισμούς πολιτών) αρκετών δεκάδων αξιωματικών και οπλιτών που υπηρέτησαν στην Ειδική Ασφάλεια και την ΕΑΤ-ΕΣΑ, κατά τη διάρκεια της δικτατορίας 1967-1974 και διεξήχθη, τμηματικά, τόσο στις Δικαστικές Φυλακές Κορυδαλλού, όσο και στη Χαλκίδα, αλλά και στην Πάτρα.

Ενώ για τα αδικήματα της εσχάτης προδοσίας(πραξικόπημα - Κυπριακό) και της στάσης που βάρυναν τους πρωταίτιους της δικτατορίας, δεν είχε ληφθεί καμία πρόνοια από την κυβέρνηση της ""Εθνικής Ενότητας" υπό τον Κωνσταντίνο Καραμανλή, για τα αντίστοιχα της αιματηρής καταστολής της εξέγερσης του Πολυτεχνείου και των βασανισμών των πολιτικών κρατουμένων, η διαδικασία από την εκτελεστική και τη δικαστική εξουσία της μεταπολίτευσης κινήθηκε αυτεπάγγελτα.
Staying a Life

Staying a Life είναι ο τίτλος του ζωντανά ηχογραφημένου άλμπουμ του γερμανικού metal συγκροτήματος Accept, το οποίο κυκλοφόρησε στις 21 Οκτωβρίου 1990 από την "RCA Records" στην Ευρώπη και από την "Epic" στην Αμερική.

Η ηχογράφηση του πραγματοποιήθηκε στις 18 Σεπτεμβρίου 1985 στο "Festival Hall" της Οσάκα στην Ιαπωνία, κατά την διάρκεια της περιοδείας για την προώθηση του δίσκου "Metal Heart".

Με τον ίδιο τίτλο και το ίδιο εξώφυλλο, εκδόθηκε το 1990 βίντεο-κασέτα, στην οποία περιλαμβάνονταν 12 από τα 19 κομμάτια του άλμπουμ.
Μητρική υγεία

Μητρική υγεία είναι η υγεία των γυναικών κατά την διάρκεια της εγκυμοσύνης,της γέννας, και της περιόδου μετά την γέννα. Συμπεριλαμβάνει τον τομέα της ιατρικής περίθαλψης, του οικογενειακού προγραμματισμού, της συμβουλευτικής πριν την σύλληψη, την προγεννητική φροντίδα, και την μεταγεννητική φροντίδα για να μπορεί να μειωθεί η μητρική νοσηρότητα και ο θάνατος.

Η προληπτική φροντίδα μπορεί να συμπεριλαμβάνει την συμβουλευτική πριν την σύλληψη, την προώθηση της υγείας,προγράμματα έγκαιρης ανίχνευσης και άλλες επεμβάσεις μεταξύ των γυναικών που είναι σε γόνιμη ηλικία για να μειωθούν οι παράγοντες κινδύνου που μπορούν να επηρεάσουν τις μελλοντικές εγκυμοσύνες. Ο στόχος για την προγεννητική φροντίδα είναι να εντοπιστεί νωρίς οποιαδήποτε πιθανή επιπλοκή εγκυμοσύνης, να εμποδιστεί αν γίνεται, και να καθοδηγήσει τις γυναίκες στις κατάλληλες ειδικευμένες ιατρικές υπηρεσίες αναλόγως. Τα θέματα της μεταγεννητικής φροντίδας περιλαμβάνουν την αποκατάσταση από τον τοκετό, τις ανησυχίες για την νεογνική φροντίδα, διατροφή, θηλασμό και οικογενειακό προγραμματισμό.
Ατσί Μπαμπά

Το Ατσί Μπαμπά () είναι ύψωμα το οποίο επιβλέπει την Χερσόνησο της Καλλίπολης στην Τουρκία, ενώ βρίσκεται στην Επαρχία Τσανάκκαλε. Το Ατσί Μπαμπά ήταν η κύρια θέση των αμυντικών γραμμών των Οθωμανών Τούρκων το 1915 στην διάρκεια του Α΄ Παγκοσμίου Πολέμου κατά την Εκστρατεία της Καλλίπολης. Ο διοικητής του Εκστρατευτικού Σώματος Μεσογείου, Σερ Ίαν Χάμιλτον είχε θέσει την κατάληψη του Ατσί Μπαμπά ως πρώτη προτεραιότητα για την ομαλή έκβαση των επιχειρήσεων στην διάρκεια της απόβασης των Συμμάχων στο Ακρωτήριο Έλλης στις 25 Απριλίου 1915. Τέσσερις χωριστές απόπειρες έγιναν από τους Συμμάχους για την κατάληψη του Ατσί Μπαμπά και του χωριού της Κριθιάς μεταξύ Απριλίου και Ιουλίου, ωστόσο τα υψώματα παρέμειναν στα χέρια των Τούρκων για όλη την διάρκεια της εκστρατείας.
Γρηγόρης Βάρφης

Ο Γρηγόρης Βάρφης (2 Ιανουαρίου 1927 - 10 Σεπτεμβρίου 2017) ήταν Έλληνας πολιτικός.
Γκρεγκ Γουίλτζερ

Ο Γκρεγκ Γουίλτζερ ("Greg Wiltjer", γεν. "Whitehorse", "Yukon", Καναδάς, 26 Νοεμβρίου 1960, ύψος 2,11 μ.) είναι ένας παλαίμαχος, πρώην διεθνής Καναδός καλαθοσφαιριστής, που αγωνιζόταν στη θέση του σέντερ φόργουορντ και προπονητής. Έλαβε μέρος σε αρκετές διεθνείς διοργανώσεις της FIBA, τόσο σε διασυλλογικό επίπεδο, όσο και σε επίπεδο Εθνικών Ομάδων, μεταξύ των οποίων και στους Ολυμπιακούς Αγώνες του 1984.
Χρυσούλα Διαβάτη

Η Χρυσούλα Διαβάτη (Θεσσαλονίκη 25 Φεβρουαρίου 1940-) είναι Ελληνίδα ηθοποιός.
Μπιλ Κόσμπι

Ο Μπιλ Κόσμπι ("William Henry "Bill" Cosby Jr.", 12 Ιουλίου 1937) είναι Αμερικανός κωμικός ηθοποιός και παρουσιαστής εκπομπών. Επίσης, παραγωγός, συγγραφέας, μουσικός και ακτιβιστής.
Μάριος Βάρβογλης

Ο Μάριος Βάρβογλης (Βρυξέλλες, 10 Δεκεμβρίου 1885 - Αθήνα, 30 Ιουλίου 1967) ήταν Έλληνας συνθέτης. Θεωρείται μαζί με τους Αιμίλιο Ριάδη, Διονύσιο Λαυράγκα, Γεώργιο Λαμπελέτ, και Μανώλη Καλομοίρη, ένας από τους δημιουργούς της σύγχρονης νεοελληνικής μουσικής σκηνής.
Καρλ Γιάσπερς

Ο Καρλ Γιάσπερς ("Karl Theodor Jaspers", 23 Φεβρουαρίου 1883 - 26 Φεβρουαρίου 1969) ήταν Γερμανός υπαρξιστής φιλόσοφος και ψυχοπαθολόγος.
Έλενα Μουζάλα

Η Έλενα Μουζάλα (1953) είναι Ελληνίδα πιανίστα με καταγωγή από την Κύπρο. Αναδείχτηκε μεταξύ των 100 σπουδαιότερων Ελλήνων όλων των εποχών, σύμφωνα με την αντίστοιχη εκπομπή και ψηφοφορία "Μεγάλοι Έλληνες" του 2009, συμπαραγωγής των σταθμών Σκάι και BBC. Είναι καθηγήτρια πιάνου στο τμήμα Μουσικών Σπουδών Ιονίου Πανεπιστήμιου της Κέρκυρας, και έχει συμμετάσχει σε πολλά διακεκριμένα μουσικά σύνολα του εξωτερικού καθώς και συναυλίες του Μέγαρου Μουσικής Αθηνών. Στις ευρωεκλογές του 2014 υπήρξε υποψήφια με το κόμμα της Νέας Δημοκρατίας.
Πέτρος Βαν ντερ Άα

Ο Πέτρος Βαν ντερ Άα (γνωστός και ως Βαντεράμους) (1530 - 1594) ήταν Ολλανδός νομομαθής. Στο Πανεπιστήμιο του Λέουβεν δίδαξε νομικά και ήταν ένας από τους σπουδαιότερους νομικούς της εποχής του.
The Jimi Hendrix Concerts

The Jimi Hendrix Concerts είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου τον Αύγουστο του 1982 μέσω της δισκογραφικής εταιρείας "CBS Records" στην Βρετανία, της "Castle Communications" στην Γαλλία και της "Reprise Records" στην Αμερική.

Το άλμπουμ ηχογραφήθηκε κατά την περίοδο που ο Χέντριξ έπαιζε με την αρχική σύνθεση των Experience, με εξαίρεση τα κομμάτια ""Red House" και "Hey Joe" που ηχογραφήθηκαν με τον Μπίλι Κοξ να έχει αντικαταστήσει τον Νόελ Ρέντινγκ στο μπάσο.

Το "The Jimi Hendrix Concerts"" σκαρφάλωσε στο βρετανικό Top-20 και μπήκε στις λίστες του Top-100 στις Ηνωμένες Πολιτείες και τον Καναδά.
Χαρά Γιαννακοπούλου

Η Χαρά Γιαννακοπούλου(1972 Αθήνα) είναι Ελληνίδα συγγραφέας παιδικών και εφηβικών διηγημάτων των εκδόσεων Ελληνικά Γράμματα και Πατάκη. Έχει επίσης μεταφράσει μεγάλο αριθμό ξενόγλωσσων παιδικών βιβλίων και το 2013 το μεταφραστικό της έργο τιμήθηκε με το βραβείο "Μετάφρασης βιβλίου για παιδιά" της Ελληνικής Εταιρείας Μεταφραστών Λογοτεχνίας. Έχει επίσης κερδίσει το 2003 το πρώτο βραβείο του Κύκλου Ελληνικού Παιδικού Βιβλίου για το "Η Απέναντι Μοναξιά", και το πιο πρόσφατο βιβλίο που έχει συγγράψει είναι το "Η Τρίτη Ευχή" του 2010.
Γιάρμο

Το Γιάρμο ή Τζάρμο και Καλάτ Τζάμο είναι ένας αρχαιολογικός χώρος στο βόρειο Ιράκ στους πρόποδες του Ζάγρου ανατολικά της πόλεως Κιρκούκ. Είναι μία από τις αρχαιότερες γεωργικές κοινότητες του κόσμου, της οποίας η αρχή χρονολογείται στο 7090 π.Χ.. Το Γιάρμο είναι γενικά σύγχρονο άλλων σημαντικών νεολιθικών θέσεων όπως η Ιεριχώ στον νότιο Λεβάντε και το Τσαταλογιούκ στην Ανατολία. Η θέση του Γιάρμο είναι περίπου δώδεκα με δεκαέξη στρέμματα (12,000 με 16,000 m²) σε έκταση και βρίσκεται σε υψόμετρο 800 μέτρων πάνω από το επίπεδο της θάλασσας σε μία ζώνη δασών βελανιδιάς και φιστικάς.
Ορέστης της Μακεδονίας

Ο Ορέστης της Μακεδονίας ήταν γιος του Αρχέλαου Α΄ και διαδέχτηκε τον Κρατερό το 399 π.Χ., ο οποίος λίγο καιρό πριν το ίδιο έτος είχε δολοφονήσει τον πατέρα του και απέκτησε το θρόνο. Η βασιλεία του ήταν επίσης σύντομη, μια και βρισκόταν υπό την προστασία του κηδεμόνα του, Αερόπου Β΄, ο οποίος και τον δολοφόνησε 4 χρόνια αργότερα το 395 π.Χ. για να ανεβεί στο θρόνο.
Φίλιππος Δ΄ της Μακεδονίας

Ο Φίλιππος Δ΄ της Μακεδονίας (έτος θανάτου 297 π.Χ.) από τη Δυναστεία των Αντιπατριδών ήταν ο γιος του Κάσσανδρου, του πρώτου Μακεδόνα βασιλιά της δυναστείας των Αντιπατριδών και στρατηγό του Μεγάλου Αλεξάνδρου. Ανέλαβε τον θρόνο μετά τον θάνατο του Κασσάνδρου, για το σύντομο χρονικό διάστημα ενός περίπου έτους μέχρι τον δικό του θάνατο.
Μάνθος Αθηναίος

Ο Μάνθος Αθηναίος(1925 Αθήνα - 2009 Αθήνα, πραγματικό όνομα Ματθαίος Λιονέτης) ήταν Έλληνας καραγκιοζοπαίκτης από μικρή ηλικία, και μαζί με τους Κώστα Μάνο, Δημήτριο Μανωλάκο, Ευγένιο Σπαθάρη και άλλους, είναι ένας από τους θεμελιωτές του θεάτρου σκιών στην Ελλάδα. Το ετήσιο φεστιβάλ Καραγκιόζη που διεξάγεται στη Νέα Σμύρνη, έχει ονομαστεί προς τιμήν του "Μάνθος Αθηναίος", και οι λεπτομέρειες της ζωής και σταδιοδρομίας του έχουν εκδωθεί στο ομώνυμο βιβλίο του 2002.
Παυσανίας της Μακεδονίας

Ο Παυσανίας της Μακεδονίας, ήταν ο γιος και διάδοχος του Αερόπου Β΄. Δολοφονήθηκε κατά το έτος της ενθρόνισης του το 394 π.Χ. από τον Αμύντα Β΄, ο οποίος έγινε και ο επόμενος βασιλιάς.


Κατηγορία:Μακεδόνες μονάρχες
Δημήτριος Δάβης

Ο Δημήτριος Δάβης (Χανιά,1905 - Αθήνα, 1973) ήταν Έλληνας 
ζωγράφος, σκιτσογράφος, χαράκτης και εικονογράφος.
Μαντσού

Οι Μαντσού (γλώσσα Μαντσού: ᠮᠠᠨᠵᡠ, μεταγραφή του Μέλεντορφ: manju, απλά Κινεζικά: 满族, παραδοσιακά Κινεζικά: 滿族, πινγίν: Mǎnzú, Ουέιντ-Τζάιλς: Man3-tsu2) είναι εθνική μειονότητα της Κίνας, που με τους Κινέζους Χαν και άλλες εθνότητες συναποτελούν το σύγχρονο κινεζικό έθνος, ενώ αποτελούν την εθνότητα από την οποία η περιοχή Μαντζουρία πήρε το όνομά της. 

Οι Μαντσού αποτελούν το μεγαλύτερο παρακλάδι των Τουνγκούζιων και είναι διασκορπισμένοι μέσα στην Κίνα, σχηματίζοντας την τέταρτη μεγαλύτερη εθνική ομάδα στη χώρα. Απαντώνται σε 31 κινεζικές επαρχίες. Σχηματίζουν επιπλέον τη μεγαλύτερη μειονότητα στην Κίνα χωρίς δική τους Αυτόνομη Περιοχή. Η επαρχία Λιαονίνγκ έχει το μεγαλύτερο πληθυσμό και ακουλουθούν οι περιοχές Χεμπέι, Χεϊλονγκτσιάνγκ, Τζιλίν, Εσωτερική Μογγολία και Μπεϊτζίνγκ με πάνω από 100.000 Μαντσού. Περίπου ο μισός πληθυσμός ζει στην επαρχία Λιαονίνγκ και το ένα πέμπτο στην επαρχία Χεμπέι. Υπάρχει σημαντικός αριθμός αυτόνομων επαρχιών των Μαντσού στην Κίνα και πάνω από 300 πόλεις τους.

Οι Μαντσού κατάγονται από τους Τζούρτσεν (Jurchen) που είχαν ιδρύσει τη δυναστεία Τζιν (1115-1235) στην Κίνα, ενώ νωρίτερα στα κινεζικά ημιμυθολογικά χρονικά των "Τριών Βασιλείων και Πέντε Αυτοκρατόρων" αναφέρεται ένας λαός τουνγκουζικής καταγωγής από τη Μαντζουρία, οι Σουσέν (Sushen), που απέδιδε ως εισφορά τόξα και βέλη στους Σανγκ (Shang) και αργότερα στους Τσόου (Zhou). Οι Σουσέν χρησιμοποιούσαν ξύλινα βέλη, όντας γεωργοί, κυνηγοί και αλιείς και ζούσαν σε σπηλιές και δέντρα. Οι Σουσέν θεωρούνται ως πρόγονοι των Μοχέ, από τους οποίους προήλθαν οι Τζούρτσεν, Μαντσού, Ναχάι και πολλές άλλες τουνγκουζικές εθνότητες.
Στο ανώνυμο ύψος

Στο ανώνυμο ύψος (Ρωσικά: На безымянной высоте) είναι πολεμική ταινία, ρωσικής παραγωγής του 2004.
A Quick One

A Quick One είναι ο τίτλος του δεύτερου άλμπουμ του βρετανικού ροκ συγκροτήματος The Who, το οποίο κυκλοφόρησε τον Δεκέμβριο του 1966 μέσω της δισκογραφικής εταιρείας "Polydor" στην Βρετανία και με την ονομασία "Happy Jack" στις Ηνωμένες Πολιτείες μέσω της "MCA".

Ο δίσκος ανέβηκε στην τέταρτη θέση των τσαρτ της πατρίδας τους, ωθούμενος από το # 3 σινγκλ, ""Happy Jack". Στην αντίπερα όχθη του Ατλαντικού, έφθασε στο # 67, ενώ το σινγκλ ανέβηκε μέχρι το # 24, αν και γνώρισε μεγάλη επιτυχία σε όλη την Ευρώπη και την Αυστραλία.

Το "A Quick One"" έλαβε θετικές κριτικές, με το "Allmusic" να του δίνει 4,5 αστέρια με άριστα τα πέντε, το "Rolling Stone" 4 / 5 και το "Sputnik Music" μέσο όρο βαθμολογιών 3,6 / 5.
Φόρμις

Ο Φόρμις (περίπου 478 π.Χ.) είναι ένας από τους δημιουργούς της αρχαίας κωμωδίας, ή κάποιας μορφής αυτής. Καταγόταν από το Μαίναλο, αλλά πήγε να υπηρετήσει τον Γέλωνα στη Σικελία. 

Ο Αριστοτέλης τον αναγνωρίζει ως έναν από τους δημιουργούς της κωμωδίας, μαζί με τον Επίχαρμο. Λέγεται ότι ήταν αυτός που πρώτος εισήγαγε ηθοποιούς με μακριούς χιτώνες μέχρι τους αστραγάλους και στόλιζε τη σκηνή με δέρματα βαμμένα μοβ, σαν μια μορφή κουρτίνας.

Σύμφωνα με τον Παυσανία, τόσο μεγάλη ήταν η συμβολή του στις στρατιωτικές μάχες με τον Γέλωνα και αργότερα με τον αδερφό του Ιέρων, που από τον πλούτο που κέρδισε έκανε δωρεές στην Ολυμπία και τους Δελφούς. Οι προσφορές προς τον Απόλλωνα στους Δελφούς ήταν δύο άλογα και δύο ηνίοχοι δίπλα σε κάθε άλογο, σκαλισμένα από επώνυμους γλύπτες. Μάλιστα στο πρώτο άλογο υπάρχει μια επιγραφή που αναφέρει:

Δηλαδή
Σύμφωνα με το λεξικό Σούδα, στα έργα του συγκαταλέγονται τα:
* "Άδμητος"
* "Αλκίνοος"
* "Αλκιόνες"
* "Αταλάντη"
* "Κηφεύς" (ή "κεφάλαια")
* "Ίππος"
* "Ιλίου πόρθησις"
* "Περσεύς"
Χάρτα του Ρήγα

""
Η κύρια παράσταση και τίτλος της Χάρτας του [[Ρήγας Φεραίος|Ρήγα Φεραίου]], από το 4ο φύλλο στην κάτω αριστερή πλευρά
Η Χάρτα του Ρήγα ή Χάρτα της Ελλάδος είναι μεγάλων διαστάσεων χάρτης που απεικονίζει τον ελλαδικό χώρο και την ευρύτερη περιοχή της Βαλκανικής χερσονήσου νότια του Δούναβη. Πρόκειται για ένα από τα πιο σημαντικά έργα του Νεοελληνικού Διαφωτισμού, έργο του Ρήγα Βελεστινλή, και το πιο σημαντικό δείγμα της ελληνικής χαρτογραφίας της προεπαναστατικής περιόδου. Αποτελείται από δώδεκα φύλλα, διαστάσεων το καθένα περ. 50Χ70 εκ. και τυπώθηκε το 1796-97 στη Βιέννη. Η Χάρτα περιλαμβάνει επιπλέον δέκα επιπεδογραφίες (τοπογραφικά σχέδια) αρχαίων πόλεων, 162 αρχαία και μεσαιωνικά νομίσματα, έναν κατάλογο σοφών και ηγεμόνων της περιοχής και ποικίλες συμβολικές παραστάσεις και σχόλια που αντλούνται από την ελληνική ιστορία και μυθολογία.